Vrou glo deur haar suster vermoorŉ 22-jarige is vrou is dood nadat sy glo deur haar suster met ŉ kombuismes gesteek is in Ikageng naby Potchefstroom in Noordwes. Sers. Kealebog Molale, woordvoerder van die polisie, sê die susters het glo Saterdagoggend in ŉ geveg betrokke geraak waarna die 26-jarige suster haar jonger suster met die mes gesteek het. Die jonger suster is hospitaal toe geneem vir behandeling maar is kort hierna oorlede. Die verdagte is in hegtenis geneem en sal binnekort in die Potchefstroom-landdroshof verskyn.